Cúcuta
<s>Cúcuta službeno San José de Cúcuta je grad i općina od 777,106 stanovnika na sjeveroistoku Kolumbije u Departmanu Norte de Santander, čiji je 
administrativni centar.</s>

<s>Geografija 
Cúcuta se nalazi pored granice sa Venecuelom i grada San Cristóbala.</s><s>Prostire se u kotlini rijeke Pamplonite u Kolumbijskim Istočnim Kordiljerima, udaljena 555 km sjeverno od glavnog grada Bogote.</s><s>Grad se izdužio 10 km od sjevera prema jugu i 11 km od istoka prema zapadu.</s>

<s>Historija 
Grad je osnovala u junu 1733.</s><s>Juana Rangel de Cuéllar pod imenom San José de Guasimales na mjestu starijeg indijanskog naselja kog je 1550.</s><s>Pedro de Ursúa poklonio Sebastiánu Lorenzu.</s><s>Grad je prezvan u San José de Cúcuta 1793.</s>

<s>Cúcuta je slavna po svojoj ulozi u kolumbijskoj historiji u njoj je sastavljen i proglašen Ustav iz 1821., kojim je stvorena nezavisna Velika Kolumbija, koju čine današnje države; Kolumbija, Venezuela, Ekvador i Panama.</s><s>Taj su Ustav sastavili Simón Bolívar, Francisco de Paula Santander i revolucionari u današnjoj Villi del Rosario.</s>

<s>Snažan potres 1875. razorio je dobar dio grada, pa je nakon tog ponovno izgrađen sa parkovima i širokim avenijama.</s>

<s>Cúcuta je vremenom izrasla u ekonomski, industrijski, politički, sportski, obrazovni, turistički i kulturni centar Departmana Norte de Santander.</s>

<s>Cúcuta je od 1962 i univerzitetski centar, tad je počeo sa radom Univerzitet Francisco de Paula Santander.</s><s>Danas je poznata i po prekograničnom švercu.</s>

<s>Privreda, trasport
Cúcuta je centar stočarsko-ratarskog kraja u kom se ponajviše uzgaja kava i duhan, pa se dobar dio njegove industrije sastoji od malih pogona u kom se prerađuju i pakiraju kava i duhan.</s><s>Dio industrije vezan je uz nalazišta nafte na sjeveru.</s>

<s>Grad se nalazi na trasi Panameričkog autoputa, pored tog sa ostalim većim gradovima u Kolumbiji i Venecueli povezan je željezničkom prugom i Internacionalni aerodromom Camilo Daza (ICAO: SKCC, IATA: CUC).</s>

<s>Izvori</s>

<s>Vanjske veze</s>

<s>Alcaldía de Santiago de Cúcuta (Službene stranice grada)</s>

<s>Gradovi u Kolumbiji</s>

